stanford-oval/wikipedia huggingface dataset:
מרכוס כץ
ביוגרפיה > פעילות ציבורית > פרס כץ

בשנת 1974, עם הידיעה על מותה של אמו, גולדה, החליט כץ, יחד עם אשתו עדינה, לייסד לזכרה את "פרס כץ ליישום ההלכה בחיים המודרניים ע"ש גולדה כץ".
במשך 40 שנות פעילות, הוענק הפרס לאישים ומפעלים, שבעשייתם, הגותם, יצירתם ומנהיגותם מקרבים את ההלכה הדתית ואת המסורת לעולם העכשווי והמודרני.
בחודשים האחרונים לחייו עבד, יחד עם הסופר והעיתונאי שלמה קוק, על ספרו האוטוביוגרפי. את המבוא לספר כתב ראש הממשלה בנימין נתניהו.
הותיר אחריו את רעייתו, שלוש בנות ובן. כץ נטמן בהר המנוחות.
הוקרה

תואר דוקטור לשם כבוד מאוניברסיטת בר-אילן
אביר לגיון הכבוד הצרפתי, שנת 2000
אות כבוד מטעם האקדמיה הצרפתית לאמנויות, מדעים ומדעי הרוח, 1967
הערות שוליים

↑  מודעת אבל
↑  רזי גוטרמן, סוחר הנשק מרכוס כץ נילווה לשר בנסיעה להונדוראס כנציג התעשיה האווירית במקסיקו, מעריב, 10 בדצמבר 1982
נציג התעשיה האווירית במקסיקו־סיטי - הודח, מעריב, 18 בנובמבר 1979
↑  הכירו את התורמים לוועידת הנשיא: לצד בכירי המשק ניתן למצוא בעלי הון מאוקראינה, מונקו ומקסיקו, באתר TheMarker‏, 23 באוקטובר 2009
↑  התעשיות הביטחוניות שימשו ספק נשק מרכזי לרודנים ביבשת אמריקה, באתר הארץ, 24 בנובמבר 2002
↑  מרכוס כץ עומד לרכוש המלון, דבר, 24 במאי 1982
↑  אתר התאחדות המלונאים בישראל
↑  נעמי לויצקי, האיש שעבד על הרצוג, כותרת ראשית, 2 ביולי 1986
↑  אמיר אייזנברג, ‏התחיל במכירת חיסול של מרקוס כץ, ייגמר כנראה אצל דסק"ש, באתר גלובס, 11 במרץ 1998
↑  אפי לנדאו, ‏תיבדק אפשרות לבעלות צולבת של דסק"ש בעקבות עיסקת מוניטין, באתר גלובס, 11 במרץ 1998
↑  אריאל יס, גאון תקשורת ומשקיעים השלימו רכישת 23% מטלעד, באתר הארץ, 8 באפריל 2001
ורד שרון-ריבלין, ‏גאון יפעל למיזוג טלעד וקשת לקראת המכרז על חידוש הזכיונות בערוץ השני, באתר גלובס, 9 באפריל 2001
↑  אורנה רביב, ‏אריסון, זאבי ואי.די.בי - בין המשקיעים בחברת גאון השקעות, באתר גלובס, 2 בנובמבר 1998
אורנה רביב, ‏נבחרת הכוכבים של המגזר העסקי, באתר גלובס, 16 בדצמבר 1998
↑  שאול כהנא, ‏מקסיקו: סוחר הנשק היהודי מרכוס כץ מת בגיל 90, באתר כיכר השבת, 27 ביולי 2016
↑  כל אנשי (ועידת) הנשיא, באתר הארץ, 22 באוקטובר 2009
↑  נתניהו ספד למרכוס כץ: איש חזון ומעש, באתר ערוץ 7, 3 באוגוסט 2016
↑  ההודעה של אוניברסיטת בר-אילן
מרכוס סמארט

מרכוס אוזמונד סמארט (באנגלית: Marcus Osmond Smart; נולד ב-6 במרץ 1994) הוא כדורסלן אמריקאי, המשחק בקבוצת ממפיס גריזליס מליגת ה-NBA.
נעורים וקריירת מכללות

סמארט נולד וגדל וטקסס, בנם הצעיר והרביעי של פרנק וקמילה. הוא הצטיין בכדורסל בתיכון ונבחר למשחק מקדונלד'ס אול אמריקן, המרכז את כוכבי התיכונים ברחבי ארצות הברית. בקיץ 2012 שיחק במסגרת נבחרת ארצות הברית עד גיל 18 שזכתה באליפות האמריקות שהתקיימה בברזיל. רשם באליפות ממוצע של 7.4 נקודות, 4 אסיסטים ו-3.6 חטיפות למשחק.
סמארט בחר לשחק כדורסל באוניברסיטת המדינה של אוקלהומה (אוקלהומה סטייט). בשנתו הראשונה בקבוצה קלע בממוצע 15.4 נקודות למשחק והוסיף 5.8 ריבאונדים, 4.2 אסיסטים ו-3 חטיפות למשחק. בתום העונה נבחר לחמישיית העונה השנייה ב-NCAA, כמו כן נבחר לשחקן העונה בליגת הביג-12 ולשחקן השנה הראשונה המצטיין ב-NCAA על ידי איגוד עיתונאי הכדורסל בארצות הברית. על אף שנחשב כפוטנציאל להיבחר במקום גבוה בדראפט ה-NBA, החליט סמארט להישאר לשנה נוספת באוניברסיטה. בקיץ 2013 היה חבר סגל נבחרת ארצות הברית עד גיל 19 שזכתה באליפות העולם שנערכה בצ'כיה. הוא רשם באליפות 9.6 נקודות בממוצע למשחק. בעונתו השנייה באוקלהומה סטייט השיג 18.0 נקודות, 5.9 ריבאונדים, 4.8 אסיסטים ו-2.9 חטיפות בממוצע למשחק. על העונה העיבה תקרית בה התפרץ סמארט ליציע ודחף אוהד של אוניברסיטת טקסס טק שהקניט אותו. בעקבות התקרית הושעה סמארט משלושה משחקים. בתום העונה הודחה אוקלהומה סטייט בפעם השנייה ברציפות בסיבוב הראשון של טורניר אליפות המכללות בכדורסל.
קריירה מקצועית

סמארט נבחר על ידי בוסטון סלטיקס בבחירה השישית של דראפט ה-NBA ‏2014. החל מפברואר 2015 תפס מקום של קבע בחמישייה הפותחת של הסלטיקס, ולאורך עונתו הראשונה השיג 7.8 נקודות, 3.1 אסיסטים, 3.3 ריבאונדים ו-1.5 חטיפות בממוצע למשחק. בפלייאוף הודחו הסלטיקס בסיבוב הראשון מול קליבלנד קאבלירס, סדרה בה רשם סמארט ממוצע של 9.8 נקודות ב-4 משחקים. בתום העונה נבחר לחמישיית הרוקיז השנייה של העונה. במהלך עונתו השנייה, ב-15 בינואר 2016, השיג את הטריפל דאבל הראשון בקריירה שלו, כאשר קלע 10 נקודות, אסף 11 ריבאונדים ומסר 11 אסיסטים במשחק מול פיניקס סאנס.
בעונת 2016/2017 סייע לסלטיקס להעפיל לגמר האזור המזרחי בפלייאוף, לראשונה מזה 5 שנים. במשחק השלישי של סדרת גמר המזרח, מול קליבלנד קאבלירס, הצטיין סמארט עם 27 נקודות, 7 שלשות ו-7 אסיסטים, בניצחונה היחיד של בוסטון בסדרה. בעונה העוקבת העפילו הסלטיקס פעם נוספת לגמר המזרח, אולם שוב הפסידו מול הקאבלירס, הפעם בתוצאה 3–4.
לקראת עונת 2018/2019 חתם סמארט על הארכת חוזה ל-4 עונות נוספות בבוסטון, בסך כ-52 מיליון דולר. באותה עונה פתח במרבית משחקי קבוצתו, ובסיומה נבחר לחמישיית ההגנה של העונה ב-NBA.
במהלך עונת 2019/2020, ב-19 בינואר 2020, קבע שיאי קריירה חדשים של 37 נקודות ו-11 שלשות, בהפסד הסלטיקס מול פיניקס סאנס. ב-20 במרץ 2020 פורסם כי חלה בנגיף הקורונה, אולם כשבוע לאחר מכן הודיע כי החלים. במשחקי פלייאוף 2020 שימש כשחקן חמישייה בבוסטון, במקומו של גורדון הייוורד שנפצע, ותרם 14.5 נקודות, 5.2 ריבאונדים ו-4.6 אסיסטים בממוצע למשחק. על אף שהצטיין לאורך סדרת גמר המזרח, עם ממוצעים של 17.0 נקודות ו-5.3 אסיסטים למשחק, הודחה קבוצתו מול מיאמי היט בתוצאה 2–4.
בעונת 2021/22 זכה בתואר שחקן ההגנה המצטיין של העונה בליגת ה-NBA.
ביוני 2023 עבר לשחק בקבוצת ממפיס גריזליס מהעיר ממפיס בטנסי, כחלק מעסקה משולשת בין קבוצה זו, וושינגטון ויזרדס ובוסטון סלטיקס.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2012 | אוקלהומה סטייט | 33 | 32 | 33.5 | 0.404 | 0.290 | 0.777 | 5.8 | 4.2 | 3.0 | 0.7 | 15.4 |
| 2014/2013 | אוקלהומה סטייט | 31 | 31 | 32.7 | 0.422 | 0.299 | 0.728 | 5.9 | 4.8 | 2.9 | 0.6 | 18.0 |
| קריירה | קריירה | 64 | 63 | 33.1 | 0.413 | 0.295 | 0.751 | 5.9 | 4.5 | 2.9 | 0.6 | 16.6 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | בוסטון | 67 | 38 | 27.0 | 0.367 | 0.335 | 0.646 | 3.3 | 3.1 | 1.5 | 0.3 | 7.8 |
| 2015/2016 | בוסטון | 61 | 10 | 27.3 | 0.348 | 0.253 | 0.777 | 4.2 | 3.0 | 1.5 | 0.3 | 9.1 |
| 2016/2017 | בוסטון | 79 | 24 | 30.4 | 0.359 | 0.283 | 0.812 | 3.9 | 4.6 | 1.6 | 0.4 | 10.6 |
| 2017/2018 | בוסטון | 54 | 11 | 29.9 | 0.367 | 0.301 | 0.729 | 3.5 | 4.8 | 1.3 | 0.4 | 10.2 |
| 2018/2019 | בוסטון | 80 | 60 | 27.5 | 0.422 | 0.364 | 0.806 | 2.9 | 4.0 | 1.8 | 0.4 | 8.9 |
| 2019/2020 | בוסטון | 60 | 40 | 32.0 | 0.375 | 0.347 | 0.836 | 3.8 | 4.9 | 1.7 | 0.5 | 12.9 |
| 2020/2021 | בוסטון | 48 | 45 | 32.9 | 0.398 | 0.330 | 0.790 | 3.5 | 5.7 | 1.5 | 0.5 | 13.1 |
| 2021/2022 | בוסטון | 71 | 71 | 32.3 | 0.418 | 0.331 | 0.793 | 3.8 | 5.9 | 1.7 | 0.3 | 12.1 |
| 2022/2023 | בוסטון | 61 | 61 | 32.1 | 0.415 | 0.336 | 0.746 | 3.1 | 6.3 | 1.5 | 0.4 | 11.5 |
| קריירה |  | 581 | 360 | 30.0 | 0.386 | 0.323 | 0.777 | 3.5 | 4.6 | 1.6 | 0.4 | 10.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | בוסטון | 4 | 3 | 22.5 | 0.483 | 0.231 | 0.533 | 2.8 | 1.3 | 0.3 | 0.3 | 9.8 |
| 2015/2016 | בוסטון | 6 | 1 | 32.2 | 0.367 | 0.344 | 0.810 | 4.5 | 3.0 | 1.7 | 0.8 | 12.0 |
| 2016/2017 | בוסטון | 18 | 3 | 29.9 | 0.351 | 0.397 | 0.640 | 4.7 | 4.7 | 1.5 | 0.9 | 8.6 |
| 2017/2018 | בוסטון | 15 | 4 | 29.9 | 0.336 | 0.221 | 0.735 | 3.7 | 5.3 | 1.7 | 0.7 | 9.8 |
| 2018/2019 | בוסטון | 2 | 0 | 16.0 | 0.091 | 0.091 | 0.667 | 2.0 | 2.0 | 1.5 | 0.0 | 3.5 |
| 2019/2020 | בוסטון | 17 | 16 | 38.1 | 0.394 | 0.333 | 0.875 | 5.2 | 4.6 | 1.2 | 0.5 | 14.5 |
| 2020/2021 | בוסטון | 5 | 5 | 36.6 | 0.439 | 0.372 | 0.714 | 4.4 | 6.0 | 1.0 | 0.2 | 17.8 |
| 2021/2022 | בוסטון | 21 | 21 | 36.2 | 0.405 | 0.350 | 0.806 | 4.5 | 5.9 | 1.2 | 0.2 | 15.4 |
| 2022/2023 | בוסטון | 20 | 20 | 34.0 | 0.453 | 0.361 | 0.800 | 4.0 | 5.1 | 1.3 | 0.3 | 14.9 |
| קריירה |  | 108 | 73 | 33.1 | 0.396 | 0.334 | 0.762 | 4.3 | 4.9 | 1.3 | 0.5 | 12.8 |
הערות שוליים

↑  מרכוס סמארט באתר האליפות
↑  סטטיסטיקות המשחק בין בוסטון לפיניקס, באתר basketball-reference.com,‏ 15 בינואר 2016
↑  סטטיסטיקות המשחק השלישי בין בוסטון לקליבלנד, באתר basketball-reference.com,‏ 21 במאי 2017
↑  סמארט מסכם על הארכת חוזה בבוסטון, באתר ESPN,‏ 19 ביולי 2018
↑  סמארט נבחר לחמישיית ההגנה של העונה, באתר הסלטיקס, 22 במאי 2019
↑  סיכום המשחק בין בוסטון לפיניקס, באתר ESPN,‏ 19 בינואר 2020
↑  סמארט מודיע כי החלים ממחלת נגיף הקורונה, באתר USA Today,‏ 29 במרץ 2020
↑  Tim Bontemps, Grizzlies acquiring Marcus Smart in 3-team deal involving Kristaps Porzingis, Tyus Jones, sources say, ESPN, June 22,2823
↑  Bobby Manning, Marcus Smart Blindsided by Celtics Trade: “I was told we were good”, CLNS, July 2, 2023
| נבחרת ארצות הברית – גביע העולם בכדורסל 2019 (מקום שביעי) |
| --- | --- | --- |
|  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' |  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' | ארצות הברית |
מצוק פורוס

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  77°45′00″S 85°21′10″W﻿ / ﻿77.75°S 85.3528°W﻿ / -77.75; -85.3528
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק פורוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק פורוס
 
מצוק פורוס או שלוחת פורוס (באנגלית: Foros Spur;בבולגרית: рид Форос) הוא מצוק המהווה את הקצה הדרום מזרחי של רמות גרומשין, במזרח רכס סנטינל בצפון הרי אלזוורת' שבאנטארקטיקה.
אורכו של המצוק 7.5 קילומטרים ורוחבו 5.7 קילומטרים.
ממזרח המצוק מצוי זרם הקרח ראטפורד, וממערב לו קרחון ויצ'ה.
המצוק מצוי 12.96 קילומטרים ממזרח להר וורן, 9.6 קילומטרים מדרום מזרח לפסגת בראנישט, 11.3 קילומטרים צפונית מזרחית להר לאנינג שברמות סוסטרה.
המצוק מתנשא לגובה של 1,150 מטרים מעל פני הים בדרומו.
היסטוריה > גילוי המצוק

המצוק מופה לראשונה על ידי הסקר הגאולוגי של ארצות הברית בשנת 1961.
היסטוריה > מקור השם

המצוק נקרא על שם נקודת פורוס שבבולגריה, לחוף הים השחור.
לקריאה נוספת

הגאזט האנטארקטי של בולגריה (בבולגרית)
הערות שוליים

↑  הגאזט האנטארקטי של בולגריה
1 2 3 4 5 6 7  מידע גאוגרפי ומקור השם
מרט טרואן

| --- | --- |
אין תמונה חופשית
 לידה:  19 במאי 1970 (בת 54) טרונדהיים, נורווגיה 
 מוקד פעילות:  נורווגיה 
 תקופת הפעילות:  מ-1985 
 סוגה:  מוזיקת פופ 
 פרופיל ב-IMDb
 
מרט טרואן (בנורווגית: Merethe Trøan; נולדה ב-19 במאי 1970) היא זמרת נורווגית, נציגת נורווגיה לאירוויזיון 1992.
ביוגרפיה

טרואן נולדה בטרונדהיים, בנעוריה הייתה חברה ביחד עם אחותה בהרכב המוזיקלי "Pastel".
ב-1985 השתתף ההרכב ב-Melodi Grand Prix, התחרות הנורווגית הבוחרת את נציג נורווגיה לאירוויזיון, עם השיר "Ring Ring Ring" והם סיימו במקום השלישי.
ב-1992 השתתפה בתחרות כזמרת סולו ונבחרה לייצג את נורווגיה באירוויזיון עם השיר "Visjoner", בתחרות במאלמה הייתה במקום ה-18.
שנה לאחר מכן ניסתה פעם נוספת לייצג את נורווגיה בתחרות אך לא זכתה, אך בשנה זו זכתה ב-"OGAE Second Chance Contest" תחרות המאורגנת על ידי מועדון מעריצי האירוויזיון בה לוקחים חלק משתתפים מהתחרויות המקדימות לאירוויזיון.
היא דיבבה את בל בדיבוב הנורווגי של היפה והחיה.
ב-1996 יצא האלבום הראשון שלה.
היא שימשה תקופה גם כמנחה בטלוויזיה.
משה אבנימלך

| --- | --- |
אין תמונה חופשית
 לידה:  13 ביולי 1899 ורשה, האימפריה הרוסית 
 פטירה:  17 בדצמבר 1971 (בגיל 72) ירושלים, ישראל 
 מדינה:  ישראל 
 מקום קבורה:  הר המנוחות 
 השכלה:  אוניברסיטת ורשה  האוניברסיטה העברית בירושלים  אוניברסיטת גטינגן  אוניברסיטת גרנובל 
 
משה אבנימלך (קניגשטיין; 13 ביולי 1899 - 17 בדצמבר 1971) היה פלאונטולוג וגאולוג ישראלי בעל שם בינלאומי, מחלוצי המחקר הגאולוגי של ישראל.
קורות חיים

נולד בוורשה בירת פולין לאברהם קניגשטיין, המשפחה הייתה יהודית משכילה והוא למד בבתי ספר כלליים, קיבל השכלה תיכונית ולמד שפות רבות, תרבות קלאסית ופולנית. את הלימודים הגבוהים עשה באוניברסיטאות ורשה וגטינגן. לקראת סיום מלחמת העולם הראשונה גויס לצבא הפולני והשתתף במלחמה הפולנית-סובייטית.
ב-1916 חבר ליעקב חזן בכינון תנועת השומר הצעיר בפולין, בתום המלחמה בין פולין לרוסיה השתחרר והחל לתכנן את עלייתו לארץ ישראל, אך בינתיים נותר בפולין כיו"ר תנועת השומר הצעיר ועבד כמורה בגימנסיה העברית של רשת "תרבות" בוורשה. בשלב זה שינה את שם משפחתו מקניגשטיין לאבנימלך. ב-1922 מימש את תוכנית העלייה לארץ ישראל, ויחד עם חבריו למסע הגיעו דרך לבנון למטולה ב-1923.
לאחר הגעתו ארצה עבד בקיבוצי השומר הצעיר, בית אלפא ומשמר העמק, הוא עזב את הקבוצה בשל ניגודים בין השקפותיו לדינמיקה הקיבוצית, ועבד כחקלאי וכפועל בנין בחווה בעכו ובכפר תבור. היו תקופות שבהן היה מחוסר עבודה, ובהמשך הצטרף לקבוצה בקריית ענבים ועבד במחצבה ובבנין.
באמצע שנות ה-20 של המאה ה-20 עלה לירושלים ועבד כמורה בסמינר למורים, בירושלים הכיר את צפורה אייזנר, אחות שעשתה את לימודיה בארצות הברית ובאה ארצה לעבוד ב"הדסה", הוא לימד אותה עברית והיא לימדה אותו בתמורה אנגלית, הם נישאו ולהם בת ושני בנים.
ב-1926 קיבל עבודה במחלקה החדשה לגאולוגיה שהוקמה אז באוניברסיטה העברית, כעוזרו של פרופ' יהודה ליאו פיקרד, בעבודתו זו חזר ללימודי הגאולוגיה שאותם השלים פורמלית כבר בגרמניה. ב-1933 נסע לצרפת והשלים את לימודי הדוקטורט באוניברסיטת גרנובל. כן שימש כמנהל "ארכיון הקדיחות", ונודע כמומחה לפלאונטלוגיה. הוא פרסם מאמרי מחקר רבים בישראל ובעולם בעברית, פולנית, גרמנית וצרפתית.
ב-1971 נפטר משה אבנימלך והוא בן 72, הוא נקבר בהר המנוחות. הוא הותיר אחריו את בתו רנה, ובניו: פרופ' יורם אבנימלך ומיכה אבנימלך שהיה עוזרו של שר האוצר פנחס ספיר והנספח הכלכלי של ישראל בניו יורק.
פעילות ציבורית

אבנימלך היה מעורה בסוגיות בציבוריות הישראלית: בשנות ה-50 של המאה ה-20 היה ממקימי "שורת המתנדבים", פעל נגד כפייה דתית בישראל ולמען הפרדת הדת מהמדינה. ב-1961 חתם על גילוי דעת אנשי האקדמיה על "הפרשה" ב-1963 חתם יחד עם 25 פרופסורים מהאוניברסיטה העברית על קריאה לכנסת לבטל את הממשל הצבאי על ערביי ישראל ובאופן כללי פעל לקשירת קשר בין האוכלוסייה היהודית לערביי ישראל ולמתינות ביחס למדינות הערביות השכנות.
ב-1965 הצטרף למכתב הפרופסורים נגד כוונת גרמניה המערבית להחיל את חוק ההתיישנות על פשעי הנאצים. אחרי מלחמת ששת הימים התנגד לסיפוח השטחים מחשש שהדבר יוביל להנצחת הסכסוך ולהרס החברה הישראלית, לדידו. הוא היה בין חותמי התנועה לשלום וביטחון ב-1969, אך התנועה לא עברה את אחוז החסימה.
ספרים ותדפיסים

במקביל לעבודתו בהוראה, פעל אבנימלך להפצת ידע גאולוגי בציבור הרחב, הרבה להרצות בתחום זה ולכתוב בעיתונות הפופולרית לקהל שוחר טבע וידע. בין כתביו:
צפונות סלעי ארצנו: פרקים בתולדות גאולוגיות של ארץ ישראל, ספרית פועלים: נעורים, 1948
מבוא לגאולוגיה כללית ושל ארץ-ישראל בתוך: האנציקלופדיה לחקלאות, כרך א', תל אביב, 1965
עקבות של דינוזאורים בהרי יהודה, ירושלים: האקדמיה הלאומית הישראלית למדעים, תשכ"ו
לקריאה נוספת

'אבנימלך (קניגשטַין), משה', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 20–21. (הספר בקטלוג ULI)
הערות שוליים

↑  עוד 6 פרופסורים מצטרפים לגילוי הדעת, למרחב, 19 בינואר 1961.
↑  גילוי־דעת של יותר מ־100 פרופסורים ואקדמאים מהאוניברסיטה העברית, קול העם, 19 בפברואר 1963.
↑  67 פרופיסורים - נגד חוק ההתיישנות, מעריב, 2 בפברואר 1965.
↑  בן-יהושע, צפונות סלעי ארצנו, הארץ, 1 ביולי 1949
| --- | --- |
בקרת זהויות :  NLI: 987007258168905171  PLWABN: 9810530100705606  BnF: cb157482471 (data)  GND: 1139712551  ICCU: PUVV299929  LCCN: n81127613  NTA: 132822490  SUDOC: 114941726  VIAF: 116249115   WorldCat (עם VIAF): 116249115
נבחרת זמביה בכדורסל

| --- | --- |
זמביה
 מידע כללי
 התאחדות:  התאחדות הכדורסל של זמביה
 הצטרפות:  1962
 השתייכות:  פיב"א אפריקה
 דירוג פיב"א (10 באוגוסט 2024):  143       ‎-3‏
  - ניקוד פיב"א:  50.2
 
 אליפות אפריקה בכדורסל
 הופעות:  1 (הראשונה ב-1989)
 ההישג הטוב:  מקום עשירי (1989)
 
נבחרת זמביה בכדורסל היא נבחרת הכדורסל הלאומית של זמביה. הדירוג הנוכחי של נבחרת זמביה ברשימת הדירוג של פיב"א לנבחרות גברים, הוא המקום ה-143 בעולם, נכון ל-10 באוגוסט 2024, ירידה של 3 מקומות לעומת דירוג קודם.
נבחרת זמביה השתתפה פעם אחת באליפות אפריקה בכדורסל בשנת 1989 וסיימה במקום העשירי.

נבחרת זמביה מעולם לא העפילה למשחקים האולימפיים או לאליפות העולם בכדורסל.
כל אליפויות אפריקה

| אליפות אפריקה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
מצרים 1962: לא השתתפה
מרוקו 1964: לא השתתפה
תוניסיה 1965: לא השתתפה
מרוקו 1968: לא השתתפה
מצרים 1970: לא השתתפה
סנגל 1972: לא השתתפה
הרפובליקה המרכז אפריקאית 1974: לא השתתפה
מצרים 1975: לא השתתפה
סנגל 1978: לא השתתפה
מרוקו 1980: לא השתתפה
סומליה 1981: לא השתתפה
מצרים 1983: לא השתתפה
חוף השנהב 1985: לא השתתפה
תוניסיה 1987: לא השתתפה
| אנגולה 1989 | מקום עשירי | 5 | 0 | 5 |
מצרים 1992: לא השתתפה
קניה 1993: לא השתתפה
אלג'יריה 1995: לא השתתפה
סנגל 1997: לא השתתפה
אנגולה 1999: לא השתתפה
מרוקו 2001: לא השתתפה
מצרים 2003: לא השתתפה
אלג'יריה 2005: לא השתתפה
אנגולה 2007: לא השתתפה
לוב 2009: לא השתתפה
מדגסקר 2011: לא העפילה
חוף השנהב 2013: לא העפילה
תוניסיה 2015: לא השתתפה
תוניסיה סנגל 2017: לא העפילה
רואנדה 2021: לא העפילה
אנגולה 2025: לא השתתפה
| סך הכל | הופעה אחת | 5 | 0 | 5 |
הערות שוליים

↑  דירוג לנבחרות לאומיות גברים באתר פיב"א
מתרחצים באנייר

| --- | --- |

 מידע כללי
 צייר:  ז'ורז' סרה
 תאריך יצירה:  1884
 טכניקה וחומרים:  שמן על בד
 ממדים בס"מ
 רוחב:  301.5 ס״מ 
 גובה:  201 ס״מ 
 נתונים על היצירה
 זרם אמנותי:  פוסט-אימפרסיוניזם, פוינטיליזם 
 מספר יצירה:  NG3908 (הגלריה הלאומית) 
 מיקום:  הגלריה הלאומית, לונדון
 
"מתרחצים באנייר" (בצרפתית: Une Baignade, Asnières) הוא ציור שמן מאת הצייר ז'ורז' סרה.
ציורו של סרה מתאר קטע מגדת נהר הסן הזורם באַנְיֶיר, פרוור בדרום מזרחה של העיר פריז. על גדת הנהר נראים שישה גברים, העוסקים בפעילות פנאי. חלקם נחים או משתזפים על הגדה ושניים מתוכם שוחים בנהר. ברקע מופיעה גדת הנהר הנגדית, סירות מפרש וסירת חתירה וכן בתיה של העיר.
הקומפוזיציה של הציור בנויה על פי פרופורציות "יחס הזהב". הבד נחתך על ידי שני קווים מרכזיים היוצרים את גדת הנהר ואת קו האופק. סרה צייר את היצירה בעזרת "פוינטיליזם", שיטת ציור בה הצבע מונח בנקודות קטנות על הבד, באופן שהעין האנושית קולטת אותן כצורה אחידה.
מרגריט יורסנאר

| --- | --- |

מרגריט יורסנאר, בשנת 1982, בגיל 79
 לידה:  8 ביוני 1903 בריסל, בלגיה 
 פטירה:  17 בדצמבר 1987 (בגיל 84) בר הרבור, מיין, ארצות הברית 
 שם לידה:  Marguerite Antoinette Jeanne Marie Ghislaine Cleenewerck de Crayencour 
 מדינה:  ארצות הברית, צרפת, בלגיה 
 מקום קבורה:  Brookside Cemetery 
 שפות היצירה:  צרפתית, אנגלית 
 יצירות בולטות:  זכרונות אדריאנוס, Oriental Tales, Archives du Nord, Alexis ou le Traité du vain combat, היצירה בשחור, Mishima: A Vision of the Void 
 בן או בת זוג:  גרייס פריק 
 פרסים והוקרה:  פרס וקרסקו (1968)  Grand prix national des Lettres (1974)  פרס הספרות הגדול של האקדמיה הצרפתית (1977)  פרס ארסמוס (1983)  פרס פמינה (1968)  עמיתת האקדמיה האמריקאית לאמנויות ולמדעים  פרס הנסיך פייר  מפקדת בלגיון הכבוד 
 חתימה:   
 
מרגריט יורסנאר (בצרפתית: Marguerite Yourcenar‏; 8 ביוני 1903 – 17 בדצמבר 1987) הייתה סופרת צרפתייה ממוצא בלגי.
ביוגרפיה

מרגריט יורסנאר הוא שם העט של הסופרת מרגריט קְלֶנֶוֶורק דה קְרָאיָינקוּר שנולדה בבריסל. אמה נפטרה עשרה ימים אחרי לידתה, והיא קיבלה את חינוכה באופן פרטי באחוזת אביה בצפון צרפת. בהיותה בת שמונה קראה את רסין ואת אריסטופאנס. אביה, שהיה אדם משכיל שהרבה לנסוע, לימד אותה לטינית ויוונית. בסוף מלחמת העולם הראשונה התלוותה לאביה במסעותיו ללונדון ולדרום צרפת, ועברה את בחינות הבגרות בעיר ניס מבלי להזדקק לבית ספר. הם המשיכו לשווייץ ולאיטליה, שם גילו את וילה אדריאנה בטיבולי שליד רומא.
ב-1921 פרסמה את יצירתה הראשונה, הפואמה "גן ההזיות", שעליה חתמה בשם העט "יורסנאר" (כמעט היפוך של שם משפחתה). ב-1928 פרסמה את "אלכסיי", שהיה הרומן הראשון שלה ואשר ניכרת בו השפעתו של אנדרה ז'יד. ברומן זה מדובר במכתבו של מוזיקאי מפורסם לארוסתו, שבו הוא מתוודה כי הוא הומוסקסואל, ונפרד ממנה מתוך דאגה כנה לשלומה. אחרי מות אביה ב-1929 בילתה יורסנאר את זמנה בחיי בוהמה בפריז ונסעה לשווייץ, לאתונה, לאיי יוון, לאיסטנבול ולבריסל. היו לה פרשיות אהבים עם נשים, והיא התאהבה בסופר שהיה הומוסקסואל.
ב-1937 פגשה בגרייס פריק, מתורגמנית אמריקנית שהפכה למאהבתה. ב-1939 נסעה לארצות הברית על פי הזמנתה של פריק, ושימשה כמרצה לספרות בניו יורק. ב-1942 עקרה אל האי מאונט דזרט שבמדינת מיין, ולימדה ספרות צרפתית עד 1949. ב-1951 פרסמה את הנובלה "זכרונות אדריאנוס", שזכתה להצלחה מיידית. בנובלה זו מתארת יורסנאר את חייו ומותו של אדריאנוס, אחד משליטיה הנאורים של האימפריה הרומית, הכותב מכתב ארוך אל נכדו המאומץ והקיסר העתידי, מרקוס אורליוס.
יורסנאר, שכתבה בצרפתית, פרסמה נובלות, מאמרים ופואמות, והותירה את זיכרונותיה בשלושה כרכים. ב-1980 הייתה לאישה הראשונה שנבחרה לאקדמיה הצרפתית. היא בילתה את מרבית חייה בעיירה נורת'איסט הארבור (באי מאונט דזרט שבמדינת מיין), ושם הוקם מוזיאון המוקדש לזכרה.
ספריה

בעברית
אלכסיי (1928), תרגום: אביבה ברק, הוצאת זמורה ביתן, 1983
מעות של חלום (1934), תרגמה מצרפתית סביונה מאנה, הוצאת מחברות לספרות, 2010
מכת החסד (1939), תרגום: אביבה ברק, הוצאת זמורה ביתן, 1983
זכרונות אדריאנוס (1951), תרגום: אירית עקרבי, הוצאת זמורה ביתן, 1987
היצירה בשחור (1968), תרגום: אביטל ענבר, הוצאת זמורה ביתן, 1988
כמים הזורמים (1982) תרגום: יורם ברונובסקי, הוצאת זמורה ביתן, 1992
בצרפתית
Le jardin des chimères (1921)
Alexis ou le traité du vain combat (1929) - translated Alexis (by Walter Kaiser), ISBN 0-374-51906-4
La nouvelle Eurydice (1931)
Pindare (1932)
Denier du rêve (1934, revised 1958–59) - translated A Coin in Nine Hands (by Dori Katz), ISBN 0-552-99120-1
La mort conduit l'attelage (1934)
Feux (prose poem, 1936) - translated Fires (by Dori Katz), ISBN 0-374-51748-7
Nouvelles orientales (short stories, 1938) - translated Oriental Tales, ISBN 1-85290-018-0
Les songes et les sorts (1938)
Le coup de grâce (1939) - translated Coup de Grace (by Grace Frick), ISBN 0-374-51631-6
Mémoires d'Hadrien (1951) - translated Memoirs of Hadrian (by Grace Frick), ISBN 0-14-018194-6
Électre ou La chute des masques (1954)
Les charités d'Alcippe (1956)
Constantin Cavafy (1958)
Sous bénéfice d'inventaire (1962)
Le cerveau noir de Piranèse (1962)
Fleuve profond, sombre rivière: les negros spirituals (1964)
L'Œuvre au noir (novel, 1968, Prix Femina 1968) - translated The Abyss, aka Zeno of Bruges (by Grace Frick - 1976)
Yes, Peut-être, Shaga (1969)
Théâtre, 1971
Souvenirs pieux (1974) - translated Dear Departed: A Memoir (by Maria Louise Ascher), ISBN 0-374-52367-3
Archives du Nord (1977) - translated How Many Years: A Memoir (by Maria Louise Ascher)
Le labyrinthe du monde (1974-84)
Mishima ou la vision du vide (essay, 1980) - translated Mishima: A Vision of the Void, ISBN 0-226-96532-5
Anna, soror... (1981)
Comme l'eau qui coule (1982) translated "Dreams and destinies" and "Two lives and a dream". Includes "Anna, Soror...", "An Obscure Man" and "A lovely morning"
Le temps, ce grand sculpteur (1984) - translated That Mighty Sculptor, Time (by Walter Kaiser), ISBN 0-85628-159-X
"La Couronne et la Lyre" (The Crown and the Lyre), by Χατζηνικολής editions (1986)
Quoi? L'Éternité (1988)
Other works available in English translation
A Blue Tale and Other Stories, ISBN 0-226-96530-9. Three stories written between 1927 and 1930, translated and published 1995.
With Open Eyes: Conversations With Matthieu Galey
הערות שוליים

↑  בני ציפר, יחי אדריאנוס, ובוז לשטיפת המוח בת שנות אלפיים, באתר הארץ, 3 במאי 2010
↑  סוכנויות הידיעות, מתה הסופרת מחויט *ורסנאו, חדשות, 20 בדצמבר 1987
1 2  יגאל תומרקין, דברים יפים על יאוש -  'מכת חסד, אלכסי' מאת מרגריט יורסנאר; הוצאת זמורה ביתן, כותרת ראשית, 19 באפריל 1984
↑  אמוץ גלעדי, חולמים שהורגים, או שנהרגים. האם תתעוררי בעוד שעה?, באתר הארץ, 11 בנובמבר 2010
↑  לנה שילוני, הכוח הצדק והמהות, זכרונות אדריאנום מאת: מרגריט יורסנאר; תרגום: אירית עקרבי; זמורה ביתן, כותרת ראשית, 18 במאי 1988
↑  אביטל ענבר, היצירה בשחור - פרק מהספר, מעריב, 5 בפברואר 1988
↑  פביאנה חפץ, ספר / נלעגותו של מושג המשפחה, חדשות, 27 בדצמבר 1992
| --- | --- |
בקרת זהויות :  NLI: 987007290191205171  PLWABN: 9810582430105606  BIBSYS: 90052349  BNE: XX896025  BnF: cb11929535g (data)  CANTIC: a10180060  CiNii: DA00201782  GND: 118643460  ICCU: CFIV000432  ISNI: 0000 0001 2103 5964  LCCN: n50014612  LNB: 000009350  MusicBrainz: cb490f2e-8805-4d8d-9eab-4acc9da8715a  NDL: 00461667  NKC: jn19990009357  NLA: 35625277  NLG: 281856  NLK: KAC199630817  NSK: 000014169  NTA: 068640161  RERO: 02-A000179950  SELIBR: 103132  SNAC: w6k758hf  SUDOC: 027201694  Trove: 1019731  ULAN: 500524254  VcBA: 495/95973  VIAF: 105154898   WorldCat (עם VIAF): 105154898